b'\n_START_ARTICLE_\nTemni bisernik\n_START_SECTION_\nOpis\n_START_PARAGRAPH_\nTa vrsta pisan\xc4\x8dkov meri preko kril med 42 in 55\xc2\xa0mm. Na prvi pogled je temni bisernik zelo podoben pisanemu biserniku, od katerega je le malce manj\xc5\xa1i. Najbolj o\xc4\x8ditno se vrsti med seboj lo\xc4\x8dita po obarvanosti in vzorcu spodnje strani zadnjih kril. Temni bisernik ima svetle lise na sredi kril \xc4\x8drno obrobljene, pisani pa ima \xc4\x8drn le zunanji rob. Poleg tega ima temni bisernik na notranji tretjini zadnjega krila obi\xc4\x8dajno \xc4\x8drno piko, ki je pri pisanem biserniku ni. Ta vrsta pisan\xc4\x8dka je dober letalec, ki \xc5\xbeivi na travi\xc5\xa1\xc4\x8dih pora\xc5\xa1\xc4\x8denih s posameznimi grmi, kamnitih pobo\xc4\x8djih in gozdnih jasah od morja pa vse do visokogorja. V Sloveniji ga opa\xc5\xbeamo med majem in avgustom._NEWLINE_Po Evropi je raz\xc5\xa1irjen povsod, razen na skrajnem severu, poleg tega pa je njegovo \xc5\xbeivljenjsko podro\xc4\x8dje \xc5\xa1e celotna Rusija, Iran, Ljudska republika Kitajska in Koreja._NEWLINE_Gosenice se prehranjujejo z listi divje vijolice (Viola tricolor) ter ozkolistnega trpotca (Plantago lanceolata).'